Keskkonnaamet; 
Terviseamet; 
Päästeamet; 
Maa-amet;
Eesti Keskkonnaühenduste Koda;
Eesti Arhitektide Liit;
Tarbijakaitse ja Tehnilise Järelevalve Amet;
Muinsuskaitseamet;	
	27.05.2022 nr 10-11/1363 - 1	
	
Saviliiva tee 14c ja Vana-Rannamõisa tee 10a detailplaneeringu keskkonnamõju strateegilise hindamise väljatöötamise kavatsuse kohta seisukoha küsimine		
	
Lähtudes Planeerimisseaduse § 81 lõigetest 1 ja 2, edastame Teile ettepanekute esitamiseks Saviliiva tee 14c ja Vana-Rannamõisa tee 10a detailplaneeringu keskkonnamõju strateegilise hindamise (edaspidi KSH) väljatöötamise kavatsuse. 
Tallinna Linnavolikogu algatas oma 20.05.2021 otsusega nr 68 Saviliiva tee 14c ja Vana-Rannamõisa tee 10a kinnistute ning lähiala detailplaneeringu ning keskkonnamõju strateegilise hindamise. 
Planeeringuala paikneb umbes 10 km kaugusel Tallinna kesk- ja vanalinnast ning asub Haabersti linnaosas Vismeistri asumis. Planeeringuala moodustavad 100% maatulundusmaa sihtotstarbega Vana-Rannamõisa tee 10a (78406:610:4100) ja Saviliiva tee 14c (78406:610:4160) eraomandis olevad katastriüksused. Lisaks hõlmatakse planeeringuga Vabaõhumuuseumi tee 63 (78406:609:0072) läänepiiril asuvad juurdepääsu- ja kergliiklusteed. Planeeritava maa-ala suurus on 4,55 ha.
Detailplaneeringu koostamise eesmärk on maatulundusmaa sihtotstarbega Saviliiva tee 14c ja Vana-Rannamõisa tee 10a kinnistu jagamine elamumaa, üldkasutatava maa ja transpordimaa sihtotstarbega kruntideks ning elamumaa sihtotstarbega kruntidele ehitusõiguse määramine kuni 2-korruseliste üksikelamute ja neid teenindavate abihoonete ehitamiseks. Lisaks antakse detailplaneeringus üldised maakasutustingimused ja heakorrastuse, haljastuse, juurdepääsude, parkimise ning tehnovõrkudega varustamise põhimõtteline lahendus.
Detailplaneeringu materjalidega on võimalik tutvuda Tallinna Planeeringute Registris https://tpr.tallinn.ee/DetailPlanning/Details/DP040310  
Palume antud detailplaneeringu KSH väljatöötamise kavatsuse kohta esitada ettepanekud 30 päeva jooksul kirja kättesaamisest Tallinna Keskkonna- ja Kommunaalametile aadressil Tallinn 15197, Mündi tn 2, e-post: kommunaal@tallinnlv.ee, tel: 645 7191

Lugupidamisega	

(allkirjastatud digitaalselt)	
Tarmo Sulg	
ameti juhataja asetäitja

	
Lisa:	
1.	Saviliiva tee 14c ja Vana-Rannamõisa tee 10a detailplaneeringu keskkonnamõju strateegilise hindamise väljatöötamise kavatsus
2.	VTK lisa 1. Juhteksperdi vastavus KeHJS §34 lg4	

		
Kärt Talimaa-Eelmaa
640 4771 kart.talimaa-eelmaa@tallinnlv.ee